ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en fi en en en ko en en ko en ka en en en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en ka ka ka ka ka ka ka ka ka ka en pt hbs_lat de ia tr en
"მე არ ვიპარავ გამარჯვებას!" - ალექსანდრე მაკედონელი - EON.GE
ავტორი ლიზა ჯიბლაძე · გამოქვეყნდა: აპრილი 28, 2021 · განახლდა: მაისი 23, 2021
ალექსანდრეს ცხოვრება დასაწყისიდანვე გამორჩეული იყო. ბუნებრივია, რომ მაკედონელის ეპოქა, მისი მოღვაწეობის სხვადასხვა ასპექტი მუდამ იყო და არის ისტორიკოსთა ყურადღების ცენტრში. მისი ეპოქა, თითქოს, მოწყვეტილია როგორც წინა, ისე შემდეგი პერიოდისგან, თითქოს თვით ალექსანდრეა ეპოქა…
ის ჯერ მხოლოდ ბავშვი იყო, როდესაც ძალა დაუმორჩილებელი ცხენის მოთვინიერებითა და ველური ტახის მოკვლით გამოსცადა. დედისგან მომავალ დამპყრობელს მტკიცე ნებისყოფა ერგო, მამისგან კი ცხოვრებისადმი პრაგმატული და რეალისტური მიდგომა, სითამამე და სწორი გადაწყვეტილების მიღების უნარი. ამ და კიდევ მთელი რიგი თვისებების წყალობით ხდება 25 წლის ალექსანდრე მსოფლიოს უდიდესი იმპერიის მეფე. სწორედ ამან განაპირობა მისი განსაკუთრებულობა – ის იყო პირველი ახალგაზრდა მეომარი, რომელმაც მსოფლიო დაიპყრო.
როგორ მიაღწია ალექსანდრემ ასეთ დიდ წარმატებას? როგორ შეძლო მან მსოფლიოს ერთ წერტილში მოქცევა?
მიუხედავად იმისა, რომ უფლისწული ფიზიკურად ძლიერი და დაუმარცხებელი იყო, ისტორიკოსები მისი წარმატების საიდუმლოდ გონებრივ შესაძლებლობებს თვლიან. სამოქმედო გეგმების შინაგანი ლოგიკა პირდაპირ მოწმობს ალექსანდრეს უჩვეულოდ ძლიერ ნებასა და მაღალ ინტელექტს. მაგალითად საკმარისია დავასახელოთ, თავისი ცხოვრების ყველაზე მთავარი მიზნის შესასრულებლად – სპარსეთის დიდი იმპერიის დასაპყრობად მიმავალი ალექსანდრეს სიმტკიცე.
მოვლენები ასე განვითარდა : სწორედ მაშინ, როცა ალექსანდრე ეგვიპტიდან სპარსეთის სიღრმისკენ მიიწევდა, მეფე დარიოსმა მას წერილი გამოუგზავნა. წერილში სპარსეთის შაჰი მაკედონელს სთავაზობდა დიდი რაოდენობით ოქროს გადახდას და ირანის იმპერიის ორად გაყოფას – აღმოსავლეთში დარიოსი იმეფებდა, ხოლო დასავლეთში – ალექსანდრე. წერილის განსახილველად მაკედონელმა სარდლები შეკრიბა და ამ წინადადებაზე აზრის გამოთქმა სთხოვა. მისი არმიის მარცხენა ფლანგის მეთაურმა პარმენიონმა ალექსანდრეს ურჩია, დარიოსის წინადადება მიეღო და დასძინა:
– მე რომ ალექსანდრე ვიყო, აუცილებლად დავთანხმდებოდი.
– მე რომ პარმენიონი ვიყო, მეც დავთანხმდებოდი, მაგრამ მე ალექსანდრე ვარ, – უპასუხა მაკედონელმა.
მან ირანის შაჰს ასეთი რამ მისწერა: ”არ შეიძლება ორი მზე ცის კაბადონზე, ისევე, როგორც არ შეიძლება ორი მბრძანებელი დედამიწაზე”.
ალექსანდრემ გადამწყვეტი ბრძოლა გავგამელას ველზე გამართა და როდესაც პარმენიონმა შესთავაზა, მტერს ღამით დასხმოდნენ თავს, კატეგორიული უარი განაცხადა.
“მე არ ვიპარავ გამარჯვებას!” – დასჭექა ალექსანდრემ და თავისი ჯარის კონტრასტული სიმცირის მიუხედავად, ცხენოსნების ოსტატობისა და სამხედრო სტრატეგიის წყალობით ალექსანდრემ ამ ბრძოლაშიც გამარჯვება მოიპოვა.
ალექსანდრე მაკედონელი (ფრაგმენტი ისოსის ბრძოლის მოზაიკიდან, პომპეი, დაახლ. ძვ.წ. 100 წ.)
ალექსანდრეს გენია აღემატებოდა ნებისმიერი მოკვდავის შესაძლებლობებს. ზოგს მიაჩნდა, რომ ალექსანდრე ღმერთების განსაკუთრებული ნებით მოევლინა დედამიწას, ზოგნი მას მხოლოდ ძალაუფლების მოყვარულ ავანტიურისტად აფასებს. რაც არ უნდა იყოს, ალექსანდრე იყო უდიდესი ისტორიული პიროვნება, რომელმაც დიდ სიმაღლეებს მიაღწია. მან დასავლური ცივილიზაცია აღმოსავლურს გააცნო, დაამკვიდრა ბერძნული კულტურა და ყოფა-ცხოვრება. ალექსანდრე დიდი იყო მსოფლიოში პირველი მხედარმთავარი, რომელმაც განჭვრიტა კაცთა მოდგმის თანაარსებობის შესაძლებლობა, ანუ სამყაროს ერთიანობა..
საკითხავი მხოლოდ ერთი რამ დარჩა: რა მემკვიდრეობა დაგვიტოვა მაკედონელმა?
ალექსანდრეს გარდაცვალების შემდეგ იმპერია მის ჯერ არდაბადებულ შვილსა და ნახევარძმას დარჩათ. იმპერია დიადოქოსების დაპირისპირების მსხვერპლი გახდა, რომელიც მალევე დროებითმა მმართველმა – პერდიკასმა ჩაიბარა. მან ყველა ღონე იხმარა, რათა ალექსანდრეს დანატოვარი შეენარჩუნებინა, მაგრამ დიდი იმპერიის ადგილას 3 სხვა სამეფო გაჩნდა, რომლებიც, საბოლოო ჯამში, ახალმა იმპერიულმა ძალამ – რომმა დაიპყრო.
მიუხედავად ამისა, ალექსანდრეს ყოფილი იმპერიის ტერიტორიაზე კვლავ ბერძნული კულტურა ბატონობდა და ეს ახ. წ. მე-7 საუკუნემდე, ანუ არაბთა შემოსავამდე გაგრძელდა. რომ არა ბერძნული გავლენა, ქრისტიანობა რეგიონში არ გავრცელდებოდა. წმინდა პავლე, ქრისტეს ერთ-ერთი უმთავრესი მოციქული, ბერძნულად მეტყველებდა და ახალი აღთქმაც ბერძნულად დაიწერა. თამამად შეიძლება ითქვას: რომ არა ალექსანდრე, ქრისტიანობა მსოფლიო რელიგიად ვერ იქცეოდა.
ისიც უნდა გვახსოვდეს, რომ ლიდერობაში ალექსანდრეს ბადალი არ ჰყავდა, მაგრამ ამავე დროს, ის სასტიკი დამპყრობელი გახლდათ. ისტორიკოსთა ვარაუდით, მისმა ამბიციებმა 750 000-მდე ადამიანის სიცოცხლე იმსხვერპლა.
1991 წელს ბალკანეთის ნახევარკუნძულზე მდებარე იუგოსლავია რამდენიმე ქვეყანად დაიყო. ერთ-ერთ მათგანს მაკედონია ჰქვია, სახელწოდება, რომელსაც საბერძნეთის პროვინციაც ატარებს. ისტორიულად, ორივე მათგანი ძველი მაკედონიის სამეფოს ნაწილი იყო, მაგრამ ბერძნები აღშფოთებულები არიან იმით, რომ მათი მეზობელი საკუთარ თავს ალექსანდრესთან აიგივებს.
ასე რომ, ალექსანდრეს გავლენა დღესაც უნიკალურია – მისი გარდაცვალებიდან 2300 წლის შემდეგ.
“ლამპარი, რომელიც ალექსანდრემ დაანთო, ოდნავ ჩაცხრა… ის არასოდეს ჩამქრალა და არც არასოდეს ჩაქრება” – უილიამ თარნი
შოკისმომგვრელი და საინტერესო ფაქტები II მსოფლიო ომის შესახებ
საინტერესო ნაკლებად ცნობილი ისტორიული ფაქტები
საინტერესო და ზოგჯერ სასაცილო ფაქტები ისტორიიდან
შოკისმომგვრელი ფაქტები ჩერნობილის შესახებ
ციტატები ჯონ სტეინბეკის წიგნებიდან
new follow-up comments new replies to my comments
მომდევნო 10 უცნაური სურათი მიტოვებული ადგილებიდან
წინა რობ გონსალვესის ოპტიკური ილუზიების ხელოვნება
თავისუფლად შეგვიძლია ვთქვათ, რომ „როზმარის შვილი" ერთ-ერთი ნაწარმოებია იმ ათეულიდან, რომელმაც დიდი გავლენა მოახდინა საში
ხვალ ოთხი მეგობარი იმ ადგილისკენ გაემგზავრება, რომელსაც "კედელში გაკეთებული ხვრელი" ჰქვია. წინ ნანატრი რვა დღე ელოდებათ.
ცნობილი გერმანელი ფსიქოლოგისა და ფსიქოანალიტიკოსის ფრიც რიმანის(1902–1979) წიგნი – "შიშის ძირითადი ფორმები" . პოპულარული
ჩვენ განვკურნავთ დედამიწას სნეულებათაგან
"წინამდებარე წიგნი წარმოადგენს ცნობილი მეცნიერისა და საზოგადო მოღვაწის, ივანე ჯავახიშვილის სახელობის თბილისის სახელმწიფო
წოდებული რომანის პირველ წიგნში აღწერილია ახალგაზრდა წყვილის წინასწარი მომზადება ნაყოფის ჩასახვამდე; ჩასახვიდან მომშობიერ
ბისმარკი - პოლიტიკოსი და დიპლომატი
ნაშრომში წარმოდგენილია XIX საუკუნის II ნახევარში, ევროპის ერთ-ერთი პუდიდესი სახელმწიფო მოღვაწის დიპლომატისა და პოლიტიკოს
რომანს „ჟამი და უფალი საფუძვლად დაედო სამეგრელოს ერთ-ერთ რაიონში მოძალადეების მიერ გამოძალვის მიზნით, წინა საუკუნის 80-ი
პლატონის (ძვ. წ. 427-347 წწ.) შრომათა შორის ე.წ. მეშვიდე წერილი ერთ-ერთი უმნიშვნელოვანესი ტექსტია მისი ფილოსოფიის გასაგე
როგორ შევიდეთ adjaranet.to-ზე მარტივად?!
აზრის გამოხატვის ფასი: აზერბაიჯანელი სტუდენტი აქტივისტები დაშინებისა და გარიცხვის წინაშე
5 ნიშანი იმისა, რომ ტოქსიკურ ურთიერთობაში ხარ
ბედლამი: ბეთლემის სამეფო საავადმყოფოს ამბავი
10 ცუდი ჩვევა, რომლებიც უნდა მოვიშოროთ
დილით, მას შემდეგ, რაც თავი მოვიკალი
საინტერესო ფაქტები სიზმრების შესახებ
ბლანშ მონიე: ქალი რომელიც 25 წელი სხვენში იყო დამწყვდეული
ერიკსონის ფსიქო-სოციალური განვითარების ეტაპები : რა ხდება თითოეულ ეტაპზე ?
დეჟა რევე: გონების საინტერესო ფენომენი
eskisehir escort - www.mersindugun.com - avukat - seo